burgasdotpro/wikipedia huggingface dataset:
Syndróm Pica

Syndróm Pica [pika] (z lat. Pica = straka) je porucha príjmu potravy, ktorá označuje pretrvávajúcu túžbu jesť látky či objekty, ktoré sú nejedlé. Môžu to byť napríklad vlasy, ľad, hlina, ale aj ohorky z cigariet či fekálie. Pica je bežnejšia u detí z horšieho socioekonomického prostredia a u tých, ktorí sú mentálne postihnutí.
Pica sa tiež vyskytuje u tehotných žien, malých detí alebo u ľudí s developmentálnymi poruchami, ako je napríklad autizmus. V niektorých prípadoch môže spôsobiť rad zdravotných problémov.
Pica môže viesť u detí k intoxikácii, ktorá môže mať za následok narušenie fyzického aj duševného vývoja. Môže tiež spôsobiť zranenia, ktoré potrebujú urgentný chirurgický zákrok. Rovnako tak môže spôsobiť podvýživu, parazitózu, anémiu alebo otravu olovom. Pica býva spájaná s ďalšími mentálnymi poruchami. Trauma, rodinné problémy, zanedbávanie dieťaťa, tehotenstvo a ďalšie stresory sú rizikovými faktormi.
Podľa DSM-5 môže byť pica diagnostikovaná v prípade, že toto správanie pretrváva viac ako jeden mesiac a správanie je developmentálne nevhodné pre jedinca (odporúčaný minimálny vek pre diagnózu pacienta sú dva roky). Správanie taktiež nie je v súlade s kultúrnymi normami.
Termín pica pochádza z latinského slova "pica" (straka), podľa toho, že straky si všeličo berú do zobáka.
Cytidíndifosfát

Cytidíndifosfát alebo CDP je nukleoziddifosfát. Je to ester kyseliny difosforečnej a nukleozidu cytidínu. CDP sa teda skladá z pyrofosfátu, pentózy ribózy a nukleovej bázy cytozínu.
Glycerol a ribitol aktivované pomocou CDP sú nutné pre stavbu kyseliny teichoovej v bunkovej stene "Bacillus subtilis" a "Staphylococcus aureus".
Pearl Harbor

Pearl Harbor môže byť:
Mestská hromadná doprava v Zlatých Moravciach

Mestská hromadná doprava v Zlatých Moravciach bola zabezpečovaná autobusovou dopravou, ktorú prevádzkovala spoločnosť ARRIVA Nitra. Služby MHD boli poskytované na 3 autobusových linkách s číslovaním 101, 102 a 104. ARRIVA Nitra prevádzkovala v Zlatých Moravciach 1 typ vozidiel. Premávku MHD sa mesto rozhodlo zastaviť k 1. aprílu 2024. Od tohto dátumu niektoré z pôvodných spojov MHD nahradia vybrané spoje regionálnych liniek dopravcu Arriva Nitra objednávaných Nitrianskym samosprávnym krajom.
Krželnica

Krželnica () je druhý najvyšší vrch v Považskom Inovci. Leží nad obcou Selec, približne východne od Nového Mesta nad Váhom. 
Poloha.
Nachádza sa v centrálnej časti pohoria, v geomorfologickom podcelku Vysoký Inovec. Vrchol leží na území Trenčianskeho kraja a okresov Trenčín a Bánovce nad Bebravou. Zasahuje na katastrálne územie obcí Kálnica, Selec a Zlatníky. Nachádza sa v masíve vrchu Inovec a vrcholom vedie červená značka z Panskej javoriny.
Opis.
Krželnica je málo výrazný vrch v hlavnom hrebeni Považského Inovca, oddelený plytkým sedlom od dominanty, vrcholu Inovec. Husto zalesnený vrch tak tvorí akoby jeho predvrchol a hrebeňom vedie aj prístup z južnejšie situovaných oblastí. Severozápadným susedom je vrch Hradisko (), západne leží pahorok Strážna kopa (), juhozápadne Jakubová (), južne Horný lom (), východným smerom vrch Močiare () a severným Inovec (). Východné snahy Krželnice sú pramennou oblasťou potoka Livina, smerujúceho do Bebravy, zo západne situovanej časti hrebeňa odvádza vodu Selecký potok do rieky Váh. Najbližšími sídlami sú na západe ležiaci Selec a na východe obec Dubodiel. 
Výhľady.
Vrchol a taktiež hrebeň sú pokryté lesným porastom, znemožňujúcim súvislejší rozhľad. Z menších lokalít s nízkou vegetáciou je možno pozorovať najmä okolité vrchy pohoria, no pri vhodných podmienkach sú viditeľné Biele i Malé Karpaty, Tribeč, Pohronský Inovec, Vtáčnik a Strážovské vrchy.
Mestská hromadná doprava v Starej Ľubovni

Mestská hromadná doprava v Starej Ľubovni je zabezpečovaná autobusovou dopravou, ktorú prevádzkuje spoločnosť DZS - M. K. TRANS, s.r.o. Služby MHD sú poskytované na 2 autobusových linkách s číslovaním 1 a 2. DZS - M. K. TRANS prevádzkuje v Starej Ľubovni 5 typov vozidiel.
Karl Nehammer

Karl Nehammer (* 18. október 1972, Viedeň, Rakúsko) je spolkový kancelár Rakúskej republiky. Od 7. januára 2020 bol spolkovým ministrom vnútra Rakúska. Od januára 2018 do januára 2020 bol generálnym sekretárom Rakúskej ľudovej strany (ÖVP) a od 9. novembra 2017 do 7. januára 2020 poslancom rakúskeho parlamentu. Po odstúpení predsedu ÖVP Sebastiana Kurza ho nahradil v kresle spolkového kancelára 6. decembra 2021. Od 3. decembra 2021 je úradujúci výkonný predseda Rakúskej ľudovej strany.
Život.
Karl Nehammer navštevoval vo Viedni Kolégium Kalksburg a Gymnázium Amerlingstrasse, kde v roku 1992 zmaturoval. Po štúdiu absolvoval rok v rakúskych ozbrojených silách v programe ročných dobrovoľníkov s následným angažmánom do roku 1996. V roku 1997 odišiel do výslužby ako poručík. Potom pôsobil ako školiteľ pre informačných dôstojníkov na Federálnom ministerstve obrany a ako školiteľ strategickej komunikácie pre rôzne inštitúcie, akými sú "Berufsförderungsinstitut" (BFI, Inštitút na podporu povolaní) a "Politická akadémia ÖVP". Od roku 2012 absolvoval na Donauuniversität Krems u Petra Filzmaiera dvojročné univerzitné štúdium politickej komunikácie.
Je členom KÖStV Sonnberg Perchtoldsdorf v rámci Mittelschüler-Kartell-Verband (organizácie katolíckych študentských bratstiev) a prvým kancelárom od roku 1970, ktorý je aktívny v katolíckych organizáciach. Jeho svokor je bývalý moderátor ORF Peter Nidetzky.
Karl Nehammer je ženatý s Katharinou Nehammerovou, ktorá je tiež aktívna v strane ÖVP.
Kariéra.
V parlamentných voľbách v roku 2017 kandidoval vo viedenskom volebnom obvode a získal poslanecký mandát. 8. novembra 2017 bol zvolený za predsedu parlamentného klubu strany ÖVP, v ktorom pôsobil ako hovorca pre médiá. 25. januára 2018 nahradil Elisabeth Köstingerovú a Stefana Steinera vo funkcii generálneho sekretára strany. V septembri 2018 bol nástupcom Efgani Dönmeza vo funkcii hovorcu pre integráciu a migráciu. Vo voľbách v roku 2019 kandidoval na piatom mieste kandidátky ÖVP vo Viedni a na 11. mieste celoštátnej kandidátky. Počas koaličných rokovaní po voľbách vyjednával o témach Európy, migrácie, integrácie a bezpečnosti. Od odstúpenia Sebastiana Kurza 3. decembra 2021 je úradujúci predseda Rakúskej ľudovej strany a od 6. decembra 2021 je Karl Nehammer aj spolkovým kancelárom Rakúskej republiky.
Kritika.
Po teroristickom útoku vo Viedni 2. novembra 2020 sa musel Karl Nehammer ako minister vnútra postaviť obvineniam, že nezabránil atentátu. Ukázalo sa totiž, že jemu podriadený Spolkový úrad pre ochranu ústavy a boj proti terorizmu (Bundesamt für Verfassungsschutz und Terrorismusbekämpfung, BVT) mal informácie o tom, že atentátnik (ktorý už bol aj predtým sledovaný políciou) sa pokúšal nakúpiť muníciu. BVT však kvôli komunikačnej chybe prepásol príležitosť zasiahnuť. Následne bol Nehammer zodpovedný aj za viaceré razie, ktoré sa konali v islamistickom prostredí. Na základe z toho vyplývajúcich vyhrážok proti jeho rodine bol spolu s ňou pod policajnou ochranou skupiny Cobra.
Močiare

Močiare () je názov vrchu v Považskom Inovci. Leží nad obcou Dubodiel, približne južne od Trenčína. 
Poloha.
Nachádza sa v severovýchodnej časti pohoria, v geomorfologickom podcelku Vysoký Inovec. Vrchol leží na území Trenčianskeho kraja, v okrese Trenčín a v katastrálnom území obce Dubodiel. V podobe nevýrazného pahorku vybieha z juhovýchodných svahov Inovca.
Opis.
Močiare je málo výrazný vrch, porastený hustým lesom. Nevedú ním značené trasy a patrí tak medzi málo navštevované lokality. Severne leží vrch Železník (), severozozápadne susedí Inovca () a západne Krželnica (). Severné snahy Močiarov odvodňuje potok Inovec, z južných častí voda odteká potokom Livina, smerujúcim do Bebravy. Najbližšími sídlami sú na východe ležiaci Dubodiel a Trenčianske Jastrabie. 
Výhľady.
Vrchol pokrýva hustý lesný porast, preto výhľady sú možné len z mála miest s riedkou vegetáciou. Viditeľné sú najmä okolité vrchy pohoria, no pri vhodných podmienkach sú viditeľné aj Strážovské vrchy, Vtáčnik a Tribeč.
Prístup.
Na vrchol nevedie značená trasa, no prístup je možný po hrebení, odbočením z prístupovej cesty na vrchol Inovca, resp. z hlavného hrebeňa.
Mestská hromadná doprava v Štúrove

Mestská hromadná doprava v Štúrove je zabezpečovaná autobusovou dopravou, ktorú prevádzkuje spoločnosť ARRIVA Nové Zámky. Služby MHD sú poskytované na 3 autobusových linkách s číslovaním 1 – 3. ARRIVA Nové Zámky prevádzkuje v Štúrove 1 typ vozidiel.
Mestská hromadná doprava v Šuranoch

Mestská hromadná doprava v Šuranoch je zabezpečovaná autobusovou dopravou, ktorú prevádzkuje spoločnosť ARRIVA Nové Zámky. Služby MHD sú poskytované na 2 autobusových linkách s číslovaním 1 a 2. ARRIVA Nové Zámky prevádzkuje v Šuranoch 1 typ vozidiel.
Zlatý pohár CONCACAF

Zlatý pohár CONCACAF () je futbalová súťaž národných mužstiev Severnej, Strednej Ameriky a Karibiku. Súťaž sa konala od roku 1963 vtedy mal tento turnaj názov Majstrovstvá vo futbale krajín CONCACAF, od roku 1991 sa súťaž volá Gold Cup, teda Zlatý pohár. Súťaž sa hrá pod hlavičkou konfederácie CONCACAF. 
Systém kvalifikácie.
Od roku 2019.
Na Zlatý pohár CONCACAF sa v súčasnosti mužstvá kvalifikujú cez Ligu národov CONCACAF. Turnaja sa zúčastňuje 16 mužstiev rozdelených do štyroch skupín.
Systém kvalifikácie do roku 2017.
Do roku 2017 bol systém kvalifikácie nasledovný:
Výsledky jednotlivých ročníkov.
Zlatý pohár CONCACAF.
Pozvané tímy sú napísane "kurzívou".
Mestská hromadná doprava v Šali

Mestská hromadná doprava v Šali je zabezpečovaná autobusovou dopravou, ktorú prevádzkuje spoločnosť ARRIVA Nové Zámky. Služby MHD sú poskytované na 1 autobusovej linke s číslovaním 1. ARRIVA Nové Zámky prevádzkuje v Šali 1 typ vozidiel. Linka premáva v čase cca 03:15 - 21:00. Jazdí v pracovných dňoch každých najviac 60 minút a cez voľné dni každých najviac 180 minút.
Mattagami

Mattagami je rieka v kanadskej provincii Ontário.
Rieka začína v Mattagami Lake a končí sa sútokom s Missinaibi čím tvoria Moose River.
Geografia.
Mattagami tečie od svojho zdroja v Mattagami Lake v mestečku Gouin Township v neorganizovanej časti okresu Sudbury District, v Kanadskom štíte, juhozápadne od Timmins, do Portage Island v geografickom Gardiner Township v severnej časti neorganizovaného okresu Cochrane District v Hudson Bay Lowlands. Tu sútokom s Missinaibi tvorí Moose River, od ústia Moose River do Jamesovej zátoky. Mattagami má s Moose River dĺžku .
Mattagami tečie cez mesto Timmins ako aj mestečko Smooth Rock Falls a jej povodie má približne 37 000 km2.
Názov.
Podľa organizácie First Nations Market Housing Fund názov „Mattagami“ v jazyku Ojibway znamená „Stret vôd“ (Meeting of the Waters).
Dejiny.
Na brehoch rieky a v okolí jazera Mattagami žili kmene Ojibway a Oji-Cree. V roku 1921 bola pôvodná komunita Mattagami presunutá kvôli zatopeniu pre vodné elektrárne. Približne 180 z 580 členov Mattagami First Nation žije dnes v komunite.
V roku 1960 bola na Mattagami povodeň, v roku 1961 na toku Town Creek. Povodne mali za následky straty na životoch a materiálne škody. Odpoveďou na ne bola v roku 1962 založená Mattagami Region Conservation Authority.
Ochrana prírody.
11 000 km2 horného povodia Mattagami a časť povodia rieky Abitibi pokrýva Mattagami Region Conservation Authority. Jej pôvodným cieľom bola ochrana pred povodňami. Ciele boli rozšírené na vodné hospodárstvo, hospodárenie s pôdou, rekreáciu a vzdelávanie o ochrane prírody.
Hospodárske využitie.
V januári 2015 spoločnosť Ontario Power Generation ukončila (podľa svojho webu) najväčší hydroelektrický projekt Severného Ontária. Počas projektu boli pridaných 6 nových jednotiek vodných elektrární. Po jednej získali elektrárne Little Long, Harmon a Kipling. Elektráreň Smoky Falls získala tri jednotky. Kapacita týchto elektrární vzrástla pridaním 438 MW z 486 MW na 924 MW. Celkové náklady projektu boli 2,6 miliardy dolárov. Partnerom projektu bol národ pôvodných obyvateľov Moose Cree First Nation.
Jaskyniar

Jaskyniar (príslušná činnosť či odbor sa volá jaskyniarstvo) môže byť:
Jaskyniar môže byť aj rod obojživelníkov, lat. Proteus, pozri jaskyniar (rod)
Ribitol

Ribitol je pentózový alkohol, ktorý vzniká redukciou ribózy. Prirodzene sa vyskytuje v rastline "Adonis vernalis". Takisto sa nachádza v bunkovej stene niektorých Grampozitívnych baktérií v podobe ribitolfosfátu, v kyselinách teichoových. Okrem toho je súčasťou chemickej štruktúry riboflavínu a nukleotidových koenzýmov flavínmononukleotidu (FMN) a flavínadeníndinukleotidu (FAD), ktoré využívajú mnohé enzýmy, nazývané flavoproteíny.
Mestská hromadná doprava v Trebišove

Mestská hromadná doprava v Trebišove bola zabezpečovaná autobusovou dopravou, ktorú prevádzkovala spoločnosť ARRIVA Michalovce. Služby MHD boli poskytované na 3 autobusových linkách s číslovaním 1 – 3. ARRIVA Trebišov prevádzkovala v Trebišove 2 typy vozidiel. Premávka MHD bola zastavená k 31. decembru 2023. Od 1. januára 2024 splynula MHD s prímestskými linkami.
Mestská hromadná doprava v Šahách

Mestská hromadná doprava v Šahách je zabezpečovaná autobusovou dopravou, ktorú tvorí 1 autobusová linka s číslovaním 1. Prevádzkuje ju spoločnosť ARRIVA Nové Zámky. ARRIVA Nové Zámky prevádzkuje v Šahách prímestské vozidlá dopravcu. Linka premáva v čase cca 06:30 - 15:15 počas pracovných dní a vykonáva 3, resp. 4 spoje obomi smermi.
Troy Grosenick

Troy Grosenick (* 27. august 1989, Brookfield, Wisconsin) je americký hokejový brankár, v súčasnosti hráč klubu Providence Bruins v American Hockey League. Preslávil sa svojim čistým kontom vo svojom debute v NHL (v drese San José Sharks), kedy zneškodnil všetkých 45 striel súpera. K dnešnému dňu (2021) tak drží rekord za najväčší počet zásahov v rámci debutu v NHL.
Cesta do NHL.
Groesnickova cesta do NHL bola náročná. Nikdy nebol draftovaný. Po úspešnej sezóne 2011/2012 v univerzitnej lige NCAA podpísal skúšobný kontrakt s klubom San José Sharks. Po skončení univerzity mu bola ponúknutá nová dvojcestná zmluva.
V sezóne 2013/2014 nastupoval ako druhý brankár tímu Worcester Sharks v AHL, kedy bol náhradným brankárom popri fínskom brankárovi - Harrimu Säterimu.
Jarabský vrch

Jarabský vrch zriedkavo aj Javorský vrch () je vrch v Považskom Inovci. Leží nad obcou Selec, približne južne od Trenčína. 
Poloha.
Nachádza sa v severnej časti pohoria, v geomorfologickom podcelku Vysoký Inovec. Vrchol leží na území Trenčianskeho kraja, v okrese Trenčín a zasahuje na katastrálne územie obcí Trenčianska Turná a Trenčianske Jastrabie. Nachádza sa v hlavnom hrebeni a vrcholom vedie značená magistrála na Inovec.
Opis.
Jarabský vrch je severným susedom dominantného Inovca a jeho východným úpätím vedie cesta i elektrické vedenie ku Chate pod Inovcom a ďalej na vrchol. Chata stojí nad nevýrazným sedlom, oddeľujúcom oba vrchy. Juhovýchodne susedí vrch Železník (), východne Skalica (), severne leží Javorie (), západne Blatina () a južne Inovec (). Východné snahy odvodňuje potok Svinica, smerujúci do Bebravy, západne situované časti hrebeňa odvádzajú vodu Sedličianskym potokom do rieky Váh. Najbližšími sídlami sú Dubodiel a Trenčianske Jastrabie na východe, Mníchova Lehota na severe a západne ležiaci Selec. 
Výhľady.
Vrchol i hrebeň Jarabského vrchu pokrýva lesný porast, značne obmedzujúci rozhľad. Výnimočne však riedka vegetácia či menšia lúka umožňujú obmedzený výhľad na okolité vrchy pohoria, pri vhodných podmienkach je možné vidieť aj Strážovské vrchy, Vtáčnik, Tribeč a Biele Karpaty.
Bordères-sur-l’Échez

Bordères-sur-l’Échez môže byť:
Oceánsky pohár národov

Oceánsky pohár národov () alebo "Majstrovstvá Oceánie vo futbale", je futbalová súťaž národných tímov Oceánie pod hlavičkou Futbalovej konfederácie Oceánie. Prvý ročník sa odohral v roku 1973. Od roku 2004 sa turnaj koná každé štyri roky. Predtým sa turnaj konal každé dva roky a pred tým nepravidelne.
Prvých osem ročníkov vyhrali tímy Austrálie a Nového Zélandu, okrem týchto dvoch tímov sa raz tešili aj Tahiti a to v roku 2012. Tahiti sú jediným tímom mimo Austrálie a Nového Zélandu ktorý vyhral Oceánsky pohár národov.
Mestská hromadná doprava v Leviciach

Mestská hromadná doprava v Leviciach je zabezpečovaná autobusovou dopravou, ktorú prevádzkuje spoločnosť ARRIVA Nové Zámky. Služby MHD sú poskytované na 9 autobusových linkách s číslovaním 1, 3 – 5 a 8 – 12. ARRIVA Nové Zámky prevádzkuje v Leviciach 5 typov vozidiel.
Mestská hromadná doprava v Žiline

Mestská hromadná doprava v Žiline je sieť liniek autobusovej a trolejbusovej dopravy v Žiline, ktorú prevádzkuje spoločnosť Dopravný podnik mesta Žiliny, s.r.o. Služby MHD sú poskytované na 13 autobusových a 8 trolejbusových linkách.
Autobusová doprava.
Autobusová doprava v Žiline je sieť liniek mestskej hromadnej dopravy v Žiline, ktorú prevádzkuje spoločnosť Dopravný podnik mesta Žiliny, s.r.o. Služby MHD sú poskytované na 11 štandardných a na 2 špeciálnych autobusových linkách a pre zamestnancov KIA a Mobis. Liniek je celkovo 13 s číslovaním , , , , , , , , , , , a . V minulosti premávala bezplatná linka zo železničnej stanice na TESCO hypermarket. Dopravný podnik mesta Žiliny prevádzkuje v Žiline 33 typov vozidiel.
Trolejbusová doprava.
Trolejbusová doprava v Žiline patrí medzi 5 sietí trolejbusovej dopravy na Slovensku. Do prevádzky bola uvedená v roku 1994 ako posledná na Slovensku, napätie v sieti je 750 V. Spravuje ju Dopravný podnik mesta Žiliny, ktorý na ôsmich linkách prevádzkuje 44 trolejbusov, ktoré sa podieľajú troma štvrtinami na celkových prepravných výkonoch v tamojšej MHD.
Autobusová doprava vo Vrábľoch

Autobusová doprava vo Vrábľoch je zabezpečovaná mestskou hromadnou dopravou, ktorú tvorí 1 autobusová linka s číslovaním 151 a prímestskou dopravou, ktorú tvorí 16 autobusových liniek. Prevádzkuje ich spoločnosť ARRIVA Nitra. ARRIVA Nitra prevádzkuje vo Vrábľoch prímestské vozidlá dopravcu. Linka MHD premáva v čase cca 07:00 - 12:00 počas nediel a sviatkov a vykonáva 4 spoje slúžiace ako návoz na bohoslužbu a odvoz z bohoslužby. Ostatné linky prímestskej dopravy premávajú celotýždenne.
Závodský potok

Závodský potok je potok v regióne Spiš, na území obcí Sulín a Mníšek nad Popradom v okrese Stará Ľubovňa v Prešovskom kraji. Je ľavostranným prítokom Popradu, v povodí Dunajca; má dĺžku . Je vodným tokom V. rádu. Hydrologické poradie (číslo povodia): 3-01-03-90. Geomorfologická kategorizácia: geomorfologická oblasť Východné Beskydy, geomorfologický celok Ľubovnianska vrchovina.
Prameň.
Pramení v nadmorskej výške v lesnom extraviláne na severovýchodnom úbočí vrchu Soľovka s nadmorskou výškou na území Závodia, časti obce Sulín v okrese Stará Ľubovňa, v geomorfologickom celku Ľubovnianska vrchovina.
Opis toku.
Tečie severovýchodným smerom lesným extravilánom, v nadmorskej výške vteká na obecnú hranicu medzi obcou Sulín a obcou Mníšek nad Popradom, ktorú sleduje až do svojho ústia v rieke Poprad, v nadmorskej výške priberá bezmenný pravostranný prítok, tesne pred ústím podteká cestu z časti obce Závodie v obci Sulín do vyľudnenej samoty "Krendželovka" a ďalej do obce Mníšek nad Popradom a v nadmorskej výške ústi do Popradu ako jeho ľavostranný prítok. Poprad ďalej ústi do Dunajca, na území Poľska. Závodský potok má jeden bezmenný prítok.
Závodský potok pramení na území obce Sulín a väčšiu časť svojho toku sleduje obecnú hranicu v lesnom extraviláne medzi obcou Sulín a obcou Mníšek nad Popradom vrátane ústia v okrese Stará Ľubovňa v Prešovskom kraji, v geomorfologickom celku Ľubovnianska vrchovina.
Pôvod názvu.
Názov vodného toku Závodský potok má pôvod v názve časti obce Závodie v obci Sulín v priestore ktorej pramení, a po západnej hranici ktorej preteká a ústi. Z toponyma "Závodie" rozšírením o formant "-ský" a kombináciou so všeobecným podstatným menom potok s významom "menší prirodzený vodný tok" bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) "Závodský potok" ako súčasť veľmi početnej skupiny názvov v slovenskej toponymii, najmä hydronymii. Názov časti obce "Závodie", ako typický predstaviteľ predponovo-príponového toponyma, má pôvod v polohe pomenúvaného geografického objektu z hľadiska pomenúvateľa vo význame "objekt ležiaci za potokom, za riekou, za vodným objektom". Motivácia pomenovania je aj v súčasnej slovenčine jasná.
Hydronymum Závodský potok bolo štandardizované v roku 1988.
Železničná stanica Banská Štiavnica

Železničná stanica Banská Štiavnica je železničná stanica v Banskej Štiavnici. Leží na trati 154 Hronská Dúbrava – Banská Štiavnica. Nie je elektrifikovaná.
Doprava.
Na stanici sa nachádzajú 2 dopravné, 1 manipulačná a 2 odstavné koľaje. Je koncovou stanicou trate Hronská Dúbrava – Banská Štiavnica. Staničná budova bola dostavaná v roku 1950. Stanica patrí do Oblastného riaditeľstva Zvolen.
Stanica úzkokoľajky.
Banskoštiavnická stanica pôvodnej úzkokoľajnej trate s rozchodom 1 000 mm z rokov 18731949 sa nachádzala bližšie k centru mesta, približne 1 km severozápadne od súčasnej normálnorozchodnej stanice, v blízkosti základnej školy Jozefa Horáka v priestore ulíc Kolpašská, Železničiarska, Staničná. Jej staničná budova slúži v súčasnosti ako obytný dom.
Sutton (Dublin)

Sutton ( – Fintanova kélia alebo kostol) je rezidenčné predmestie v oblasti Northside mesta Dublin. Zaberá tombolo, ktoré spája Howth Head s pevninou, niektorými spodnými svahmi Howth Hillu a trochou priľahlých pobreží. Oblasť leží v jurisdikcii Fingal County Council. Na križovatke Sutton Cross je malé komerčné jadro predmestia.
Sutton leží v starovekom barónstve Coolock, v historickej časti grófstva Dublin.
Sutton North.
Sutton North () je menší z townlandov Suttonu. Nachádza sa tu St. Fintan's National Catholic School a St. Fintan’s Cemetery.
Sutton South.
Sutton South () je väčší z townlandov Suttonu. Nachádza sa tu Sutton Castle, Sutton Park School a Martello Tower.
Townland

Townland (v preklade "mestská pôda", ) je najmenšia plošná administratívna jednotka v Írsku, obdoba slovenského katastrálneho územia.
Townlandy sa používajú na zostavovanie volebných obvodov, na poštové adresy a štatistiky obyvateľstva. Vznikli z nich tiež farnosti a v 19. storočí sa daňové ocenenie pôdy odvíjalo od townlandov. Aj keď sa systematická dokumentácia krajiny v Írsku začala až v 17. storočí, počiatky írskeho systému townlandov sú oveľa staršie. Mnohé z townlandov a štruktúr s nimi spojených možno vysledovať ešte pred anglo-normanskou inváziou v 12. storočí a pravdepodobne siahajú až do železnej doby. Townlandy sú často úzko späté s rodinami miestnych obyvateľov, preto vytvárajú identitu a ich názvy a ohraničenia tvoria dôležitý základ pre výskum regionálnej histórie.
Hoci pôvod je starší, konečné určenie townlandov siaha do Ordnance Survey, ktorý publikoval prvú sériu 6-palcových máp pre Írsko v rokoch 1833 až 1846, v ktorých boli zakreslené hranice všetkých 62 205 townlandov. Od roku 2007 sa intenzívne pracuje na výskume správnych írskych názvov townlandov a ich sprístupnení v databáze.
Petasos

Petasos () bol starogrécky klobúk. 
Petasos (mn. č. "petasoi"), slnečný klobúk tesálskeho pôvodu, sa nosil v starovekom Grécku (aj v kultúrne blízkych oblastiach Stredomoria). Mal plošiu kožeľovitú korunku, široký okrúhly vlnitý okraj a šnúrku na uchytenie pod bradou. Bol zvyčajne vyrobený z vlny, plsti, kože alebo zo slamy. V klasickej dobe ho nosili predovšetkým vidiečania a pútnici.
Petasos bol v podstate súčasťou odevu pútnikov, a teda zvyčajným atribútom Herma, posla bohov. Umelecké stvárnenia boha Herma často zobrazujú s okrídleným klobúkom, zatiaľ čo je väčšinou nahý. Hermove zobrazenia sa nachádzali pri mnohých vchodoch do gymnasií (telocviční), a bol teda rovnako ako Herakles považovaný za ochrancu mládeže a atletických súťaží. Mnohí atléti preto na znak svojej zdatnosti nosili Hermov petasos so širokým okrajom. 
Ženy tiež nosili petasos (ženský petasos mal vyššiu korunku) a v helenistickom období aj menší slnečný klobúk, zvaný "tholia", so špicatou korunkou a širokým okrajom, vyrobený zo slamy a pripevnený stuhou.
Typickým odevom aténskych efébov (dospievajúcich mužov) bol svetlejší chitón pripevnený cez rameno a široký petasos.
Hradisko (vrch v Považskom Inovci)

Hradisko () je vrch v Považskom Inovci. Leží nad obcou Selec, približne južne od Trenčína. 
Poloha.
Nachádza sa v severnej časti pohoria, v geomorfologickom podcelku Vysoký Inovec. Vrchol leží na území Trenčianskeho kraja, v okrese Trenčín a patrí do katastrálneho územia obce Selec. Nachádza sa na konci rázsochy, priamo nad obcou Selec, odkiaľ ním vedie značená trasa na Inovec.
Opis.
Hradisko zakončuje bočný hrebeň, vedúci západným smerom z Inovca, čo využíva turistická trasa, vedúca na najvyšší vrch pohoria. Ako napovedá názov, na vrchu a v jeho okolí boli objavené dôkazy dávneho osídlenia. Na juhovýchodnej časti hrebeňa sa rozprestiera prírodná pamiatka Selecké kamenné more. Severne susedí Čierny vrch (), severovýchodne Jarabský vrch (), východne vrch Inovec (), južne Jakubová () a západne Lazový vrch (). Vrch patrí do povodia Váhu a vodu z jeho svahov odvádzajú prítoky Seleckého potoka. Najbližším sídlom je priamo na západnom úpätí situovaný Selec, severovýchodne leží Mníchova Lehota a východne Dubodiel. 
Výhľady.
Vrchol i hrebeň Hradiska je porastený lesným porastom, ktorý znemožňuje rozhľad. Výnimočne však riedka vegetácia umožňuje obmedzený výhľad na okolité vrchy pohoria, pri vhodných podmienkach je možné vidieť aj neďaleké vrchy v pohorí Biele Karpaty.
Prístup.
Značkovaná trasa vedie úpätím vrchu do sedla a pokračuje hrebeňom na Inovec. Práve odbočením cez sedlo je najľahší prístup, no ten je možný i neznačenými chodníkmi zo Selca.
Willem Dafoe

William James „Willem“ Dafoe (* 22. júl 1955, Appleton, Wisconsin) je americký filmový a divadelný herec, zakladajúci člen experimentálnej divadelnej spoločnosti The Wooster Group. Je známy napríklad z filmov "Žiť a zomrieť v L.A.", "Čata", "Posledné pokušenie Krista", "V tieni upíra", "Pokrvní bratia" a z filmovej série "Spider-Man".
Detstvo a mladosť.
Dafoe, šieste z ôsmich detí, sa narodil jako v Appletone v štáte Wisconsin, syn Muriel Isabel, zdravotnej sestry z Bostonu, a chirurga Williama Alfreda Dafoea. Svoje pôvodné meno „William“ si zmenil na „Willem“ z dôvodu, aby ho ľudia neoslovovali „Billy“. Potom, čo bol vylúčený zo Appleton East High School za výrobu videa, ktoré vedenie školy označilo za pornografické, dokončil svoje štúdium na Lawrence University. Neskôr študoval Drámu na University of Wisconsin-Milwaukee, ale školu opustil krátko pred promóciami, pretože se pridal k novo vzniknutej avantgardnej skupine Theatre X.
Kariéra.
Dafoeová filmová kariéra začala v roku 1981, keď si zahral vo filme "Nebeská brána" ("Heaven's Gate"), ale jeho rola bola nakoniec vystrihnutá z filmu. V polovici 80. rokov 20. storočia bol obsadený do filmu "Žiť a zomrieť v L. A.", v ktorom Dafoe ztvárnil rolu podvodníka Ricka Masterse. O rok neskôr hral šéfa motorkárského gangu vo filme "Nemilovaná" ("The Loveless") a podobnú rolu stvárnil aj vo filme "Ohnivé ulice", ale jeho zlomovou rolou bola rola súcitného seržanta Eliasa vo filme "Čata" (1986). Od tej doby sa stal populárnym charakternýn hercom. Často hráva záporné alebo podlé role, ako napríklad Green Goblin vo filmovej trilógií o Spider-Manovi a Barillo vo filme "Vtedy v Mexiku". Dafoe bol zvažovaný aj pre rolu Jokera vo filme Tima Burtona a Sama Hamma – "Batman" z roku 1989. Sam Hamm pripomenul „Pripadalo nám, že Willem Dafoe vyzerá úplne presne ako komiksový Joker.“ Rolu nakonec získal Jack Nicholson. Stvárnil aj rolu Ježiša vo filme "Posledné pokušenie Krista" (1988).
Zahral si v kontroverznom erotickom thrilleri "Telo ako dôkaz" s Madonnou. V roku 1991, Willem Dafoe stvárnil manhattanského drogového dealera vo filme "Muž bez spánku". Dafoe hrál excentrického agenta FBI vo filme "Pokrvní bratia" (1999) a vo filme "Americké psycho" (2000). Bol nominovaný na Oscara za najlepší mužský herecký výkon vo vedľajšej roli v roku 1986 za film "Čata" a v roku 2000 za film "V tieni upíra". Zahral si aj v animovej rozprávke "Hľadá sa Nemo", kde nadaboval rybu Gilla.
Hral aj po boku Rowana Atkinsona vo filmoch "Mr. Bean: Najväčšia filmová katastrofa" a "Prázdniny Mr. Beana". Krátko pracoval ako model – v roku 1990 pre kampaň firmy Prada.
Herbert Park

Herbert Park () je ulica a verejný park v štvrti Ballsbridge mesta Dublin. Je pomenovaný po Sidneym Herbertovi, 14. grófovi z Pembroke, ktorý pozemok, na ktorom sa nachádza, odovzdal mestu.
V roku 1907 sa v Ballsbridge konala svetová výstava, známa ako Irish International Exhibition. Keď sa konštrukcia demontovala, pozemok bol prestavaný na súčasný park, s pódiom a rybníkom, obe ostali jedinými pôvodnými prvkami. V súčasnosti je poverená jeho udržiavaním mestská rada Dublin City Council. Bývalé miesto pekárne Johnston, Mooney &amp; O'Brien ohraničuje park a keď bol pozemok prestavaný na Herbert Park Hotel, otvorila sa nová vstupná brána v najvýchodnejšej časti parku.
Mestská hromadná doprava v Spišskej Novej Vsi

Mestská hromadná doprava v Spišskej Novej Vsi je zabezpečovaná autobusovou dopravou, ktorú prevádzkuje spoločnosť eurobus a.s. Služby MHD sú poskytované na 15 autobusových linkách s číslovaním 1 – 15. Spoločnosť eurobus a.s. prevádzkuje v Spišskej Novej Vsi 8 typov vozidiel.
Vagabonds of the Western World

Vagabonds of the Western World je tretí štúdiový album írskej rockovej skupiny Thin Lizzy, ktorý vyšiel v roku 1973. Je to tiež posledný album s pôvodným gitaristom Ericom Bellom a prvý, pri ktorom využili umelca Jima Fitzpatricka.
Zoznam skladieb.
Keď bol album prevedený na CD, pridala skupina 4 bonusové piesne, ktoré boli nahrané v rozmedzí októbra 1972 až apríla 1973. „Whiskey in the Jar“ bol prvý hit Thin Lizzy.
Majstrovstvá Ázie vo futbale

Majstrovstvá Ázie vo futbale (alebo aj Ázijský pohár) je futbalová súťaž ázijských národných tímov pod hlavičkou asociácie Ázijskou futbalovou konfederáciou. Prvý ročník sa odohral v roku 1956 a turnaj sa koná každé štyri roky. Výnimkou boli Majstrovstvá Ázie vo futbale 2007, ktoré sa konali tri roky po predošlých majstrovstvách, kvôli termínu Letných olympijských hier 2008. Následne sa ďalšie majstrovstvá, počnúc rokom 2011, konajú pravidelne raz za štyri roky.
Víťazné mužstvo sa kvalifikuje na Pohár konfederácií FIFA.
Thin Lizzy (album)

Thin Lizzy je debutový štúdiový album írskej rockovej skupiny Thin Lizzy, ktorý vyšiel 30. apríl 1971. Po albume nasledovalo EP "New Day", ktoré produkoval a nahral Nick Tauber v Decca Studios 14. – 17. júna 1971 a vyšlo 20. augusta 1971. Piesne z EP boli zahrnuté v neskorších vydaniach albumu.
Pozadie a nahrávanie albumu.
Na jeseň roku 1970 sa manažérmi skupiny Thin Lizzy stali Brian Tuite a Peter Bardon. Lynott povedal Tuitemu: 
Po vypočutí niektorých skladieb sa Tuite pokúsil nájsť pre skupinu nahrávaciu zmluvu. Keďže bol dobrým priateľom s reprezentantom A&amp;R vydavateľstva Decca Records, Frankom Rodgersom, pokúsil sa zariadiť koncert pre skupinu Thin Lizzy a ďalší z jeho počinov, soulového speváka Ditcha Cassidyho. Cassidymu chýbala jeho pravidelná spiredvodná skupina, a tak Tuite Cassidymu poskytol skupinu Thin Lizzy ako náhradnú sprievodnú skupinu. Dňa 12. novembra 1970, po zhliadnutí koncertu skupiny Thin Lizzy v Zhivago Clube, Frank Rodgers prejavil záujem o ňu a nie o Cassidyho. Ponúkol im nahrávaciu zmluvu s vydavateľstvom Decca; Rodgers však pred podpísaním zmluvy navrhol aj ďalší ukážkový koncert pre ostatných zamestnancov vydavateľstva Decca. Tentokrát skupina predviedla svoj pôvodný materiál. „Look What the Wind Blew In“ bola jednou z piesní, ktoré upútali Rodgersovu pozornosť. Potom Tuite odcestoval do Londýna, aby sa stretol so šéfom A&amp;R vydavateľstva Decca Dickom Rowem. Dokumenty vypracovali 12. novembra 1970 a v prvý decembrový deň vydavateľstvo Decca oficiálne podpísalo s „Tin Lissy“ jednoročnú nahrávaciu zmluvu s možnosťou predĺženia zmluvy o ďalšie dve obdobia jedného roka v septembri 1971 a septembri 1972. Všetko išlo dobre, zaviazali sa doručiť spoločnosti tri albumy. Záloha bola 500 libier, pričom ďalších 500 libier bolo potrebné zaplatiť po dokončení albumu. Skupina Thin Lizzy opustila Írsko 3. januára 1971 po popoludňajšom koncerte v Afton Clube v Dundalku, aby začali nahrávať svoj prvý album v londýnskych Decca Studios. Na ceste do Londýna sa Lynott stretol s Johnom Peelom a predstavil mu Thin Lizzy; do desiatich mesiacov si Peel zarezervoval skupinu na vystúpenie dňa 12. októbra 1971 v jeho relácii na Radiu 1. Skupina si zarezervovala penzión v Sussex Gardens, v ktorom zotrvala počas celého nahrávania prvého albumu. Práce na ňom sa začali v pondelok ráno a skončili v piatok večer. Brian Downey povedal: 
Podľa manažéra Briana Tuiteho sa s ním Lynott počas spolupráce s producentom Scottom Englishom pohádal pre zvuk svojej basgitary: 
Eric Bell vysvetlil, že skupina bola zhulená počas celého procesu nahrávania a že si nepamätá nič zo sedení, ale pamätá si ich stretnutie so Scottom Englishom, ktorý im dával vrecká s trávou: 
Zoznam skladieb.
Všetky skladby napísal Phil Lynott, pokiaľ nie je uvedené inak.
Remastrované a rozšírené vydanie.
Dňa 11. októbra 2010 vyšla nová remastrovaná a rozšírená verzia albumu Thin Lizzy. Táto verzia obsahuje nasledujúce bonusové skladby:
Mestská hromadná doprava v Snine

Mestská hromadná doprava v Snine je zabezpečovaná autobusovou dopravou, prevádzkovanou spoločnosťou Ejzatour. V meste sú zriadené 2 linky, na ktorých premáva autobus značky MAN.
Mestská hromadná doprava vo Vranove nad Topľou

Mestská hromadná doprava vo Vranove nad Topľou je zabezpečovaná autobusovou dopravou, ktorú prevádzkuje spoločnosť SAD Humenné. Služby MHD sú poskytované na 2 autobusových linkách s číslovaním 1 a 2. SAD Humenné prevádzkuje vo Vranove nad Topľou 2 typy vozidiel.
Mestská hromadná doprava v Galante

Mestská hromadná doprava v Galante je zabezpečovaná autobusovou dopravou, ktorú prevádzkuje spoločnosť SAD DS. Služby MHD sú poskytované na 3 autobusových linkách s číslovaním 1, 2 a 3. SAD DS prevádzkuje v Galante 2 typy vozidiel.
Cytidíntrifosfát

Cytidíntrifosfát alebo CTP je pyrimidínový nukleozidtrifosfát. Skladá sa z pentózy ribózy, troch fosfátových skupín a nukleovej bázy cytozínu. CTP slúži ako subtrát na syntézu RNA. Podobne ako ATP, CTP je vysokoenergetická molekula, ale využíva sa pri menšom počte metabolických reakcií oproti ATP. CTP je prítomný ako koenzým v reakciách ako je napríklad syntéza glycerofosfolipidov, kde sa používa na aktiváciu a prenos diacylglycerolovej skupiny a lipidových hlavičiek, alebo glykozylácii proteínov. 
CTP je inhibítor enzýmu aspartátkarbamoyltransferázy, ktorá sa účastní biosyntézy pyrimidínov.
Uridíntrifosfát

Uridíntrifosfát alebo UTP je pyrimidínový nukleozidtrifosfát, ktorý sa skladá z bázy uracilu viazaného na 1' uhlík ribózy, na ktorej 5' uhlík su viazané tri fosfátové skupiny. UTP funguje hlavne ako substrát pre syntézu RNA počas transkripcie. UTP je prekurzor pre syntézu cytidíntrifosfát (CTP) pomocou CTP syntázy. UTP sa môže syntetizovať z uridíndifosfátu (UDP) pôsobením enzýmu nukleoziddifosfátkinázy, ktorá využíva fosfátovú skupinu z ATP:
UTP a ATP sú energeticky ekvivalentné.
Homológom UTP v DNA je tymidíntrifosfát (TTP alebo dTTP). Ak sa ribóza v UTP nahradí za deoxyribózu, vzniká deoxyuridíntrifosfát (dUTP).
Funkcia v metabolizme.
UTP funguje ako zdroj energie alebo aktivátor substrátov v metabolizme, podobne ako ATP, ale pre špecifickejšie reakcie. Pri aktivácii glukózy vzniká UDP-glukóza a štiepi sa anorganický fosfát. UDP-glukóza potom môže byť využitá na syntézu glykogénu. UTP sa takisto účastní metabolizmu galaktózy, kde sa aktivovaná UDP-galaktóza mení na UDP-glukózu. UDP-glukuronát sa pre zmenu využíva na konjugáciu bilirubínu, čím vzniká bilirubíndiglukuronid, ktorý je lepšie rozpustný vo vode. Pomocou UTP sa takisto aktivujú amínocukry, ako glukozamín-1-fosfát na UDP-glukozamín a N-acetyl-glukozamín-1-fosfát na UDP-N-acetylglukozamín.
Prítomnosť v receptoroch.
UTP sa takisto účastní sprostredkovania odpovede pomocou extracelulárneho viazania na P2Y receptory buniek. UTP a jeho deriváty a ich potenciálne aplikácie v medicíne sa stále skúmajú.
Xantozíntrifosfát

Xantozíntrifosfát alebo XTP je nukleotid, ktorý pozostáva z bázy xantínu, pentózy ribózy a troch fosfátových skupín. V živých bunkách sa bežne netvorí a nemá žiadnu známu funkciu. Použitie XTP je teda všeobecne obmedzené na experimentálne skúmanie enzýmov, ktoré viažu ostatné nukleotidy. Deaminácia purínových báz môže viesť k hromadeniu nukleotidov ako sú XTP, dXTP, ITP a dITP.
The Seekers

The Seekers je austrálska hudobná skupina hrajúca folkrock. Tvoria ju Judith Durhamová, Guy Athol, Keith Potger a Bruce Woodley. Kapela bola založená v roku 1962 v Melbourne, oficiálne ukončila činnosť v roku 1968, ale príležitostne vystupuje dodnes. Ako prví austrálski hudobníci sa The Seekers presadili do svetových hitparád, v roku 1968 dostali cenu "Australian of the Year". Ich najväčším hitom bola skladba „The Carnival Is Over“ na melódiu ruskej ľudovej piesne „Stenka Razin“, ktorá je doteraz medzi tridsiatkou najpredávanejších skladieb všetkých čias v Spojenom kráľovstve.
Po rozpade skupiny založil jej spevák Keith Potger v Spojenom kráľovstve skupinu The New Seekers, ktorá naďalej hrala niektoré piesne The Seekers.
Žľabinský potok

 Žľabinský potok je potok v regióne Spiš, na území obce Mníšek nad Popradom v okrese Stará Ľubovňa v Prešovskom kraji. Je pravostranným prítokom potoka Hraničná, ktorý ústi ďalej do Popradu v povodí Dunajca; má dĺžku . Je vodným tokom V. rádu. Hydrologické poradie (číslo povodia): 3-01-03-18. Geomorfologická kategorizácia: geomorfologická oblasť Východné Beskydy, geomorfologický celok Ľubovnianska vrchovina.
Prameň.
Pramení v nadmorskej výške v lesnom extraviláne na východnom úbočí vrchu Petríkov vrch s nadmorskou výškou na území obce Mníšek nad Popradom v okrese Stará Ľubovňa, v geomorfologickom celku Ľubovnianska vrchovina.
Opis toku.
Tečie východným smerom lesným extravilánom, pod juhozápadným svahom vrchu Žľabina s nadmorskou výškou na území obce Mníšek nad Popradom sa stáča do juhovýchodného smeru, ľavým brehom obteká juhovýchodné a južné úbočie vrchu "Žľabina", postupne sa stáča späť do východného smeru, na južnom úpätí vrchu "Žľabina" obteká samotu rovnakého názvu "Žľabina", podteká cestu I. triedy 68 (Slovensko) vedúcu z hraničného prechodu v Mníšku nad Popradom do Starej Ľubovne a ďalej do Prešova a hneď v zmiešanom lesnom priestore s trvalým trávnym porastom ústi do vodného toku Hraničná v nadmorskej výške ako jej ľavostranný prítok. Potok "Hraničná" ďalej ústi do Popradu. "Žľabinský potok" nemá prítoky.
"Žľabinský potok" pramení, preteká a ústi na území obce Mníšek nad Popradom v lesnom extraviláne v severnej časti okresu Stará Ľubovňa v Prešovskom kraji, v geomorfologickom celku Ľubovnianska vrchovina.
Pôvod názvu.
Názov vodného toku "Žľabinský potok" má pôvod v názve vrchu Žľabina s nadmorskou výškou v obci Mníšek nad Popradom, ktorého úbočím potok preteká. Vrch "Žľabina" je v súčasnosti pokrytý lesom a trvalým trávnym porastom. Z toponyma "Žľabina" rozšírením o formant "-ský" a kombináciou so všeobecným podstatným menom potok s významom "menší prirodzený vodný tok" bolo utvorené dvojslovné hydronymum atributívneho typu (dvojčlenný determinatívny názov so zhodou zložený z prídavného mena a z podstatného mena) "Žľabinský potok" ako súčasť veľmi početnej skupiny názvov v slovenskej toponymii, najmä hydronymii. Názov vrchu "Žľabina", ako typický predstaviteľ jednoslovného toponyma, má pôvod v charakteristickom výskyte žľabov v priestore pomenúvaného geografického objektu vo význame "podlhovasté priehlbiny v teréne, úzke terénne depresie". Porovnaj napr. Blatina, Bučina, Črchlina, Dubina, Hrabina, Lipina, Plešina.
Hydronymum "Žľabinský potok" bolo štandardizované v roku 2007.
Lyzidín (nukleozid)

Lyzidín je nezvyčajný nukleozid, ktorý sa málokedy vyskytuje mimo tRNA. Je to derivát cytidínu, ktorého karbonylová skupina bola nahradená za aminokyselinu lyzín. Tretia pozícia antikodónu tRNA špecifickej pre izoleucín je typicky zamenená z cytozínu (ktorý by sa pároval s guanozínom) za lyzidín (ktorý sa páruje s adenozínom). Uridín na tejto pozícii nie je možné použiť, i keď sa bežne páruje s adenozínom, pretože pri wobble párovaní báz sa takisto páruje s guanozínom. Lyzidín teda umožňuje presnejšiu transláciu. Lyzidín sa označuje písmenom L alebo ako k2C (lyzín viazaný na C2 atóm cytidínu).
Lyzidín (chemická zlúčenina)

Lyzidín je derivát 2-imidazolínu. Je to bezfarebná pevná látka so zásaditými vlastnosťami, ktorá je rozpustná v organických rozpúšťadlách. Využíva sa ako prekurzor pre syntézu iných zlúčenín vo farmaceutickom priemysle. 
Syntéza a reakcie.
Lyzidín sa pripravuje kondenzáciou etyléndiamínu s kyselinou octovou, čím vzniká diamid, ktorý následne podstupuje cyklizáciu indukovanú oxidom vápenatým. Alternatívne je možné ho pripraviť kondenzáciou glyoxalu, amoniaku a acetaldehydu. 
Lyzidín je intermediátom v syntéze lieku metronidazolu. V prítomnosti Raneyho niklu dochádza k dehydrogenácii, čím vzniká 2-metylimidazol, ktorý sa následne dá ďalej spracovať.
Kamenná (vrch v Považskom Inovci)

Kamenná () je vrch v Považskom Inovci. Leží nad obcou Podhradie, približne západne od Bánoviec nad Bebravou.
Poloha.
Nachádza sa v centrálnej časti pohoria, v geomorfologickom podcelku Vysoký Inovec. Vrchol leží na rozhraní Trenčianskeho a Nitrianskeho kraja a okresov Bánovce nad Bebravou a Topoľčany. Vrchom zároveň vedie hranica katastrálnych území obcí Podhradie a Zlatníky. Nachádza sa západne od obce Zlatníky, z ktorej je možný prístup na vrchol.
Opis.
Kamenná je súčasťou bočného hrebeňa, vybiehajúceho východným smerom z Panskej javoriny (). Vrch tvorí pahorok, zakončujúci hrebeň na východnom okraji. Západným smerom leží Myslíkov vrch (), oddelený bezmenným návrším, južným smerom leží Hrabový vrch (), východným Ostrý vrch () a severným smerom Horný lom (). Vrch patrí do povodia rieky Nitry; severnú časť hrebeňa odvodňuje Chotinka, smerujúca do Chotiny, južnú jej prítok Železnica. Najbližšími sídlami sú východným smerom situované Zlatníky a Nemečky a južne ležiace Podhradie. 
Výhľady.
Zalesnený vrchol Kamennej neposkytuje veľa možností na rozhľad, no miesta s nižšou vegetáciou umožňujú zaujímavé výhľady. Viditeľné sú okolité vrchy pohoria i blízka pahorkatina. Pri vhodných podmienkach možno pozorovať aj Tribeč, Pohronský Inovec, Vtáčnik a Strážovské vrchy.
Prístup.
Na vrchol nevedie značená trasa, preto je dostupný po lesných chodníkoch z okolitých obcí. Od Duchonky vedie južne situovaným údolím riečky Železnica značený chodník na Panskú javorinu. Na rovnakom vrchu končí aj značkovaný chodník, ktorý od Duchonky obchádza Kamennú zo severu.
Lyzidín

Lyzidín môže byť:
Emer Reynoldsová

Emer Reynoldsová (neprechýlene Emer Reynolds) je írska filmová režisérka, strihačka a scenáristka. Vyhrala osemnásť ocenení a bola deväťkrát nominovaná.
Oceánsky pohár národov 2020

Oceánsky pohár národov 2020 mal byť 11. ročníkom Oceánskeho poháru národov, súťaže národných futbalových tímov Oceánie konajúci sa pod záštitou Futbalovej konfederácie Oceánie (OFC).
Turnaj mal pôvodne hostiť Nový Zéland, ktorého vybral OFC 10. januára 2020. Na záverečnom turnaji malo hrať osem tímov. Nový Zéland by bol obhajcom titulu.
Dňa 21. apríla 2020 konfederácia OFC oznámila, že z dôvodu pandémie COVID-19 a komplikáciami so zmenou času konania bude turnaj zrušený.
Miesto konania.
Očakávalo sa že turnaj sa bude hrať v Aucklande a na dvoch štadiónoch North Harbour Stadium a The Trusts Arena.
Veľká cena Abú Zabí 2021

Veľká cena Abú Zabí 2021 (angl. Formula 1 Etihad Airways Abu Dhabi Grand Prix 2021), boli preteky Formule 1, ktoré sa konali dňa 12. decembra 2021 na okruhu Yas Marina Circuit v Abú Zabí, hlavnom meste Spojených arabských emirátov. Bola to záverečná Veľká cena sezóny 2021. Prvý krát od roku 1974 odštartovali dvaja vedúcy jazdci šampionátu jazdcov do posledných pretekov s rovnakým počtom bodov. Max Verstappen sa stal prvý raz majster sveta jazdcov, zatiaľ čo Mercedes získal ôsmy titul majstrov sveta konštruktérov sa sebou.
Pre obidvoch pilotov tímu Alfa Romeo Racing to bola aj posledná Veľká cena vo Formule 1: Kimi Räikkönen ukončil po pretekoch svoju kariéru a Antonio Giovinazzi bude od roku 2022 jazdiť vo Formule E. Kvôli pozitívnemu testu na koronavírus sa Nikita Mazepin nezúčastnil pretekov.
Priebeh kvalifikácie.
Max Verstappen získal, aj vďaka aerodynamického vaku (slipstream), ktorý mu na rovinke medzi zákrutami 8 a 9 vytvoril tímový kolega z Red Bullu Sergio Pérez, Pole Position pred Lewisom Hamiltonom a Landom Norrisom.
Priebeh pretekov.
Max Verstappen vyhral preteky pred Lewisom Hamiltonom a Carlosom Sainzom. Tým pádom sa stal prvým holandským majstrom sveta Formule 1.
Na štarte pretekov predbehol Lewis Hamilton Maxa Verstappena. V šiestej zákrute prvého kola sa snažil holandský pretekar dostať späť na prvé miesto. V dôsledku predbiehacieho manévru opustil Lewis Hamilton pretekárskú trať a sa vrátil pred Maxa Verstappena. Športový komisári uznali, že Hamilton nezískal trvalú výhodu a rozhodli, incident nevyšetrovať. Max Verstappen zamieril v 13. kole prvý krát do boxov na výmenu pneumatík; o kolo neskôr si nechal aj Lewis Hamilton vymeniť pneumatiky. Sergio Pérez, ktorý bol doposiaľ na treťom mieste, sa tým pádom dostal do vedenia pretekov. S čerstvými pneumatikami ho ale rýchlo dobiehal Lewis Hamilton, a v 20. kole sa nachádzal bezprostredne za mexickým pretekárom. Hamilton a Pérez viedli dve kolá veľmi tvrdý súboj o prvé miesto, čo dovolilo Verstappenovi stiahnuť stratu na Hamiltona na jednú sekundu. V 22. kole zamieril napokon aj Sergio Pérez do boxov. Náskok Hamiltona avšak v ďalšom priebehu Veľkej ceny stále viac narastal. Päť kôl pred koncom ale havaroval Nicholas Latifi, čo spôsobilo fázu za bespečnostným vozidlom. Tú využil Max Verstappen, ktorý mal dostatočný odstup na pretekára za sebou, na výmenu na novú najmäkšiu sadu pneumatík. Vrátil sa na trať za vedúcim pretekov Hamiltonom. Jedno kolo pred koncom boli preteky znovu reštartované; v piatej zákrute posledného kola predbehol Verstappen Lewisa Hamiltona a sa dostal na prvé miesto, ktoré mu zaistilo majstrovský titul. Carlos Sainz Jr. skončil na treťom mieste, potom ako Sergio Pérez musel v 56. kole odstúpiť kvôli klesajúcemu tlaku oleja.
Výsledky.
Preteky.
Poznámky:
Referencie.
Železničná stanica Hanušovce nad Topľou

Železničná stanica Hanušovce nad Topľou je železničná stanica v Hanušovciach nad Topľou. Leží na trati 193 Hronská Prešov – Humenné. Nie je elektrifikovaná.
Doprava.
Na stanici sa nachádzajú 3 dopravné, 3 manipulačné a 1 ostatná koľaj. Stanica patrí do Oblastného riaditeľstva Košice.
Peyrehorade

Peyrehorade môže byť: